Miškas (Klaipėda)
Miško rajonas – Klaipėdos miesto dalis, mikrorajonas šiaurinėje miesto dalyje. Jis ribojasi: pietuose su Šiaurės prospektu, rytų pusėje – su Kretingos, šiaurėje – su Panevėžio ir vakaruose su Liepojos gatvėmis. Kitoje Liepojos gatvės pusėje plyti Girulių miškas. Miško kvartale dominuoja plytiniai 5–12 aukštų daugiabučiai namai. Tai prestižinis miesto rajonas, kadangi yra arti miesto centro ir Baltijos jūros.